**ОБЩИНСКА ИЗБИРАТЕЛНА КОМИСИЯ**

**ОБЩИНА СОЗОПОЛ, ОБЛАСТ БУРГАС**

**РЕШЕНИЕ**

**№ 121-МИ/НР**

**Созопол, 25.10.2015 г.**

**ОТНОСНО**: жалба вх. № 3/25.10.2015 г., подадена от Катя Стоянова и Тодор Чакъров – кандидати за общински съветници от ПП ГЕРБ

На 25.10.2015 г. в 9,30 ч. в Общинска избирателна комисия – Созопол (ОИК) е постъпила жалба от Катя Стоянова и Тодор Чакъров – кандидати за общински съветници от ПП ГЕРБ, с която се сигнализира, че на 25.10.2015 г., лицето Станимир Андонов – кандидат за общински съветник от ПП БСП „в изборния ден в 7,30 часа агитира избиратели пред секция 04 – Созопол – нов град, до изнесените табла с избирателни списъци”.

Иска се предприемане на съответните мерки срещу нарушаване на Изборния кодекс.

ОИК, чрез двама свои членове, предложени от КП Реформаторски блок и ПП НФСБ, извърши проверка на място, при която се установи следното:

Представителите на ОИК са видели посоченото в жалбата лице Станимир Андонов пред сградата, в която се намира посочената избирателна секция, да разговаря с друг кандидат за общински съветник от ПП ГЕРБ.

При проведените разговори със застъпници от други политически партии и коалиции в посочената в жалбата секция, същите твърдят, че не са виждали лицето Станимир Андонов да агитира за изборите. Също така, не го е виждал да агитира и служителят от МВР. Друг кандидат съобщава, че го видял да прави опит да обяснява.

Не се установиха по безспорен начин конкретни факти, свързани с поведението на същото лице в и извън изборното помещение, в нарушение на закона. Независимо от това, ОИК намира, че с оглед изнесеното в жалбата и за яснота, на кандидата за общински съветник Станимир Андонов следва да бъдат дадени изрични указания.

Предвид изложеното, на основание чл. 87, ал. 1, т. 22 от Изборния кодекс, по реда на чл. 85, ал. 4 и 6 от Изборния кодекс, Общинската избирателна комисия – Созопол

**РЕШИ:**

Указва на кандидата за общински съветник Станимир Андонов да се въздържа от действия, които могат да съставляват агитация на избиратели в изборния ден.

Решението може да бъде оспорено в тридневен срок от обявяването му пред Централната избирателна комисия.

Председател:

***подпис***

Виржиния Хайк

Секретар:

***подпис***

Петър Чапевов